NETFLIXOVA SERIJA
Otkako Devi pamti,
Valentinovo je svake godine bio ponižavajući podsjetnik
da je golema gubitnica.
Uvijek ću ti dati svoje srce, kanna.
BUDITE SVOJ PAR OVO VALENTINOVO
Što se nje tiče,
ovaj je blagdan bio grozan.
Isprike, dječače. Ovo je za susjednu kuću.
Ali danas je Devi imala dečka
i Valentinovo će biti zakon.
-Sretno Valentinovo. -Bok.
Isplanirao sam romantičan spoj.
Namirisao sam kauč i sve.
Stavite to u e-cigaretu i pušite, usamljene luzerice.
Moram nešto uzeti prije nastave, ali vidimo se poslije.
Dobro.
Ništa joj neće upropastiti ovaj dan.
-Što ima? -Što ima, stara?
Čak ni strah da je Devi možda nehotice ponovno rasplamsala žar
između Paxtona i njegove preseksi bivše.
Paxtone, čekaj. Znaš što?
Savršen smo par.
O čemu govoriš?
Što je to?
Sretno Valentinovo. Evo rezultata kviza o kompatibilnosti
s jučerašnjeg ručka.
TVOJ SAVRŠEN PAR
O, Bože!
Možda je još jedan Eric Perkins u ovoj školi.
-Nema šanse. -Znaš hodati?
Što je?
…IMALA NEKOGA NA VALENTINOVO
Valentinovo je sranje!
Kako sam ja, osoba koja hoda s najzgodnijim dečkom u školi,
najkompatibilnija s Ericom?
Više se ljutiš što si dobila Erica ili što je Haley dobila Paxtona?
Drago mi je što su prijatelji.
Ali ne moraju biti tako dobri.
Ne moraš se brinuti zbog Haley. Paxton je lud za tobom.
Znam, ali on i Haley poznaju se oduvijek
i seksali su se.
Sad zamišljam kako se seksaju.
Bože! Shvaćam zašto računalo kaže da se savršeno slažu.
Ne kopaj preduboko.
To je samo glupi kviz glupih tinejdžera u glupoj školi.
Bok, cure.
Bok, Aneesa.
Ovaj je neugodni pozdrav rezultat sljedeće interakcije
o kojoj će tek razgovarati.
Rekla si da je kviz glup?
Zapravo ga je osmislio nobelovac s MIT-a.
Točnost je neupitna.
Stoga se obrazujte.
Oprosti, Jonah.
Dobila sam Zupčanikolu Teslu. Nisam ni znala da je ispunio kviz.
-A vi? -Dobila sam Trenta.
A ja Bena.
Opa, Bena! To je baš fora
jer ti je on dečko i to.
Fab, osjećaš li se čudno?
Zašto? Izgledam čudno? Zbilo se nešto čudno?
Ne, samo sam se pitala jer je Valentinovo i sigurno ti fali Eve.
Da, to je… nedostaje mi.
Kad smo kod veza,
mislim da neće svi parovi preživjeti ovo Valentinovo.
-Što? -Zašto?
Jer moram nogirati Trenta.
Što? Mislila sam da vam je dobro.
Mislim, bilo je zabavno.
Ali malo je plitak.
Mene sekunda dijeli
od toga da zapjevam ili zaplačem u bilo kojem trenutku.
Ne bih li trebala biti s drugim umjetnikom ili bar s drugim strijelcem?
-Dobio sam tebe, dušo. -Hej.
Da, i ja tebe.
Dečki s MIT-a su izvrsni.
Valjda.
Nije li ovaj kviz jeziv? Ono, u stilu 1984.
Album Taylor Swift?
Ne, Aneesa.
Knjiga Georgea Orwella.
Moram ti nabaviti knjižničnu iskaznicu.
Rekla bih da je 1989. književno važnija od svih djela Georgea Orwella.
Je li to istina? Slušam podkaste.
Dr. Vishwakumar, iduća pacijentica.
Bok.
Bok. Rhyah, što te dovodi k meni?
Samo sam te htjela pozdraviti.
I imam osip na ruci. Ali uglavnom sam te htjela pozdraviti.
Dobro, da pogledam.
-Dobro. -Kako si?
-Dobro sam. A ti? -Dobro.
-Svrbi te? -Da.
-Ljušti se? -Malo.
Kao da je tinea corporis.
-Što je to? -Ukratko, atletsko stopalo.
Ili, u ovom slučaju, atletska podlaktica.
Znala sam da moj studio za jogu ne pere prostirke kako treba.
Jednom sam vidjela kako ih okreću.
Bez brige. To je prilično često.
Napisat ću ti recept za kremu. Proći će za nekoliko tjedana.
Gljivična infekcija na Valentinovo. Jako seksi.
Planiraš li što večeras?
Nalini je posve zaboravila na Valentinovo.
Oduvijek je taj blagdan smatrala glupim.
Ali sad kad nije bilo Mohana, bilo je drukčije.
Ne.
Mohane, ne.
Dogovorili smo se da neće biti darova za Valentinovo.
Ovo je drukčije. Svidjet će ti se.
Nisam potrošio gotovo ništa.
Daruješ mi svoju lutkicu klimave glave?
Da.
Sad me možeš čvrkati kad sam tvrdoglav.
Jesi li tražio izraženiju čeljust?
Pa…
možda.
Ne.
Nemam planova za Valentinovo,
osim da se brinem o zahtjevnim ljudima u kući
koji mi crpe novac i energiju.
Trebala bi proslaviti.
Hej, moraš odvojiti malo zabavnog vremena za sebe.
Svaki dan.
Već to radim šest sati svake noći kad spavam.
Nisam to mislila.
Što radiš sutra navečer? Ženska večer?
Mislim da ne mogu.
Jako sam zauzeta. Oprosti.
Dobro, bez brige.
Ali ostavit ću ti svoj broj ako se predomisliš.
Dr. Vishwakumar.
Vaša je punica na telefonu.
Slučajno se opet zaključala u garažu.
Rekla je da nema žurbe, ali štednjak je uključen.
Dobro jutro, učenici.
Znate što je ovo?
Broj 80, kopča sprijeda, polukošarica.
Ne, Trente.
Ovo je ugnjetavanje.
Prije su bili od zapaljivih materijala.
Poenta je u tome da krećemo s lekcijom o ženskim pravima
i to ćemo raditi do kraja godine.
Proučavamo pokret za ženska prava iduća četiri mjeseca?
A Watergate?
A Iran-Contra? A 11. rujna?
Želiš li reći ženama u učionici da ti to više znači od njihovih prava?
Moramo učiti za napredne.
Vraćam svoje vrijeme.
Prvi zadatak.
Želim da se svi razdvojite u skupine
i prepravite Povelju o pravima kao da su ga napisali
ne Očevi utemeljitelji,
nego Majke utemeljiteljice.
Možeš li vjerovati? Zato trebamo prave udžbenike.
Ti tvrdiš da ne čitam knjige. Pa mi je svejedno.
Oprosti, je li zauzeto?
Jest. Tu sjedi moj jako zgodni dečko.
I pravi je luđak, pa…
Kvragu! Slatkice su uvijek zauzete.
Kako ti ide Valentinovo?
Dobro je počelo,
a onda sam dobila Erica u kvizu.
Nije tako loš. Uvijek prvi primijeti moju novu frizuru.
Valjda.
Htjela sam dobiti svog seksi dečka,
no računalo očito smatra da je on viša liga.
Dobro. Kao prvo, ti si moja seksi cura.
I drugo,
računalo misli da si u mojoj ligi.
Aleluja!
Koga briga je li Devin savršeni par Eric,
sve dok je Paxtonov savršen par ona.
Prema nobelovcu,
na cijelom svijetu ona je jedina za njega.
Popuši, Haley.
Čini se da je ipak zapaljiv. Svi van!
Dečki i profesori posljednji.
Hej, dušo. Imam nevjerojatan plan za Valentinovo.
Zamisli ovo, večera uz svijeće.
Ti, ja, moj ujak Joe.
Odjeni nešto seksi.
Da. Trente, porazgovarajmo.
Ajme!
Kad god mi to netko kaže,
očekujem sjajnu vijest.
Da. Ne mogu doći na Valentinovo s tvojim ujakom Joeom.
Zašto? Jer pojede sve kiflice?
Ili se brineš da će te pokušati ubaciti u svoju TV reklamu?
Kako molim?
Reklame. Ima lanac trgovina roletnama.
Vidjela si ih na benzinskoj.
Čekaj, je li tvoj ujo Joe Kapetan Joe
koji visoke cijene šalje na dasku?
To je on.
Kad god večeramo zajedno, sve za stolom vrbuje za iduću reklamu.
Opa!
Ali uvijek možemo otići u restoran.
Ne! Dolazim!
Bit Valentinova je obitelj. Hvala što si me podsjetio na to.
Hej.
Nešto nije u redu? Odgrizla si mi glavu.
Da. Nije mi se svidjelo kako si razgovarao sa mnom.
Onaj komentar o iskaznici nije fora.
Aneesa, samo sam se zafrkavao. To je bila šala.
Je li bila šala? Činilo se da me se sramiš.
Naravno da te se ne sramim.
Nevjerojatna si, lijepa, kul i zabavna.
Pa što ako ne znaš tko je neki glupi autor?
Ne očekujem da znaš sve što ja znam.
Evo ga. Opet!
Obraćaš mi se svisoka!
Znaš što? Mislim da ću preskočiti večeru za Valentinovo.
Što? Aneesa, čekaj.
Ma daj. Nisam tako mislio.
Evo nas opet u WC-u.
Da. Fabiola, što se toga tiče…
Oprosti što sam te poljubila.
Možemo li to zaboraviti?
Da. Nema problema. Ja još radim na tome da prebolim Eve.
Smatraj to zaboravljenim.
Hvala.
Dobar razgovor.
Opa! Jesu li to domaći rigatoni s mozzarellom?
Da, ako jela iz mikrovalne smatraš domaćima.
Ali odrezao sam grančicu peršina.
Mislim da je to metvica.
Super, osvježavajuće.
Pogledaj nas. Na prvi pogled vjerojatno izgledamo kao čudan par.
Jer, znaš, ti si Paxton Hall-Yoshida.
-A ja sam štreberica bez trbušnih mišića. -Što?
Ne govori tako o sebi.
Ti si fantastična. Prekrasna si. Pametna si.
Da. Samo kažem,
unatoč tome, znanstvenici s MIT-a znaju što govore.
Dobar smo par.
Itekako, kao marinara i metvica.
Naravno, ili nešto što obično još više ide skupa.
Ali, kako god, dobar smo tim.
Da, dobar smo tim.
Kad smo kod timova, sutra igram bojoboj s dečkima. Ideš?
Ni slučajno.
No super što imamo različite zanimacije
jer se suprotnosti privlače.
Itekako.
Sretno Valentinovo, Devi.
Sranje.
Zaboravio sam da sam kupio skupi parmezan.
Ne u zelenoj limenci. Moram ga ribati.
Odmah se vraćam.
Devi je napokon našla mir u vezi.
Iako je letvica bila nisko,
uživala je u najromantičnijem obroku u životu.
Sad se samo morala zavaliti
i čekati da joj isklesan i brižan dečko
donese svježe naribani sir i…
…laže joj u oči!
Koji vrag?!
Zdravica za moju najromantičniju večeru za Valentinovo.
-Pogled u oči. -Naravno.
Pogled u oči. Eleanor, pogled.
Da.
Dakle, Kapetane Joe.
Velika sam obožavateljica.
Sviđa mi se reklama u kojoj režete cijene i roletne
kukom na ruci.
Hvala. Nisam htio prepoloviti roletne, ali zaboravili smo snimati zvuk.
Izvedbe su fantastične.
Gdje nalazite glumce?
Na obiteljskim večerama.
Eleanor je glumica.
I to jako dobra.
Ako želiš, možeš glumiti ljutitu morsku djevu.
U sljedećoj reklami?
Da, naravno.
O, Bože!
Zaposlena sam glumica.
Zaposlena sam glumica! Puno vam hvala!
Sve za nekoga tko usrećuje mog nećaka.
Ni trava me ne usrećuje ovoliko.
Sretno Valentinovo, dragi.
Devi. Bok. Hej, želiš li večerati sa mnom?
Baka slavi žensko Valentinovo s klikom,
a tvoja se sestrična ušuljala u Hondu tvog profesora.
Ne, hvala. Već sam jela. Idem u sobu.
Sutra imam važan test.
Dok je Nalini zamišljala večer gledanja Hallmarkova filma s neživim predmetom,
počela je razmatrati mogućnost
da će možda morati proširiti društvene vidike.
Bok, Rhyah! Još si slobodna sutra?
Nalini Vishwakumar je.
Devi nije spomenula čestitku Paxtonu,
nego je ostatak večere provela pretvarajući se da je sretna,
kao ja kad sam bio drugi na Wimbledonu 1980. godine.
Ne ide ti baš, stari.
Zbilja nisi lagao…
…o parmezanu.
-Ukusan je. -Znam.
Da.
Vjerujem ti…
…u vezi sa sirom.
No Devi je očito tonula sve dublje.
Zašto bi joj Paxton lagao?
I, još važnije,
je li njegov savršeni par tko je mislila da jest?
SREDNJA ŠKOLA
Eric, razgovarajmo o kompatibilnosti. Dobio si mene.
Tiše malo! Želiš mi uništiti ugled, štreberice?
Oprosti, šmokljane!
Zadnje dvije godine pokušavam hodati s nekim tko je zgodan
i postati popularan
da me ne pamte samo kao dijete koje je izgubilo tatu…
Kvragu! Možda su zbilja slični.
…u Disneylandu.
Čekao sam ga ispred osiguranja.
O, Bože!
Taj mali!
Paxton te natjerao da zamijenite čestitke. Koga je dobio?
Zanimljivo. Koliko ti to vrijedi?
Daj mi čestitku.
Misliš na ovu čestitku?
Pa, skupo će te koštati.
Haley.
Kvragu!
Ne. Ne! Nisam to rekla.
-Smije li se? To je pet dolara. -Ne smijem se.
Kako je prošlo Valentinovo? Prekinula si…
Moj dečko!
To znači da nisi.
Ne, nisam prekinula s njim. Iskoristila sam ga da dođem do ujaka.
Trebam neko objašnjenje.
Njegov je ujak Kapetan Joe.
Tip s roletnama?
Da, uvukla sam se u njegovu reklamu.
O, Bože, Eleanor! Bit ćeš u reklami?
Da, ali osjećam se odvratno.
Što ćeš učiniti?
Mislim da moram pustiti i Trenta i reklamu.
Možda jednog dana upoznam nekoga tko mi odgovara
i čiji ujak također snima reklame.
Eric mi pokaže Paxtonovu čestitku i pisalo je Haley!
Brineš li se da se nešto događa?
Ne znam. Mislim da ne.
Samo… zašto bi inače lagao?
Paxton nije trebao biti neiskren.
Zašto ti je kviz toliko važan?
Samo…
Kad vidim da razgovara s Haley, jako sam ljubomorna.
Super izgledaju zajedno.
Nitko ne bi okom trepnuo da kažeš da su par.
A trepću na tebe i Paxtona kao par?
Brinem se da mu je ovo čudna faza kad izlazi s čudnom, pametnom curom.
U svakom trenutku može reći:
„Znaš što mi nedostaje?
Preseksi manekenke s pločicama i simetričnim sisama.”
Kao prvo, nitko nema simetrične grudi.
Svi imaju Velinu i Malenu.
I drugo, takvim razmišljanjem podcjenjuješ oboje.
-Pogledajte tu curu. -Baš moram?
Da, pogledajte njezine priče.
Ovdje izvodi kul ples, ironično.
Ovdje vježba pilates. Vjerojatno bez picinih prdaca.
A ovdje igra bojoboj.
Čekaj, igra bojoboj? Doktorice, moram ići.
Devi, nemoj. Poradimo na tome.
Devi, ne idi…
Sranje!
Zdjela açaíja. Nikad to nisam probala.
Stvarno?
Zdjele açaíja su sjajne.
Pune su antioksidansa, vlakana. Pospješuju rad mozga.
Ali zapravo jedeš hrpu šećera i praviš se da je zdravo.
Zvučiš kao moj muž. Obožavao je slatko.
Pojeo je tri Pizookieja.
To je keks veličine pite.
Bilo mu je jako mučno.
Čak i s jakim bolovima u trbuhu, uspio me nasmijati.
Žao mi je. Sigurno ti je teško bez njega.
Jučer je bilo teže nego što sam očekivala.
Valentinovo mi je bilo glupo, ali sinoć,
sve bih dala da se pojavi na vratima s medekom od pet dolara s benzinske.
Da je to barem moguće.
Vidjela sam njegovu fotografiju u tvom uredu. Blago tebi.
Lijepo ga je gledati, zar ne?
No to mi ne nedostaje najviše.
Nedostaje mi najbolji prijatelj.
Čini se da trebaš novog prijatelja.
Idemo se zabaviti. Jesi kad išla na vjetrenje?
Možda ću zbog ovog imati vjetrove.
Ne. Mislila sam na tvoju kosu. Ondje je frizerski salon.
Ne, molim te.
Baš mi je neugodno.
Zvuči zabavno.
Što ima? Idemo se gađati bojama.
Nisam znao da želiš sudjelovati.
Predomislila sam se.
Kako uvijek kažem, par koji zajedno puca zajedno se i zabavljuca.
Osjetljiva li okidača.
Već smo odabrali timove, ali Trentu jedan fali.
Da. Naravno. Bit ću u Trentovu timu.
Kul. Idemo!
Dobro došla u ekipu, Luda Devi.
Dobro sam razmislio i evo naše strategije.
Ako vidite nekog iz druge ekipe, gađajte ga.
A drugi je dio strategije
da ne dopustite da oni pogode vas.
I oprezno jer je Haley k'o snajperist.
Koliko je dobra?
-Isuse. -Da, ona i Paxton razbit će nas.
Kad smo kod toga, prije ću se napušiti.
Dok je Devi gledala takozvani savršeni par Haley i Paxtona,
shvatila je da je dopustila da je glupi kviz kompatibilnosti uzdrma.
Naprijed može samo ako pusti taj kviz.
Ali odlučila je da će moći pustiti kviz
samo ako razvali Haley u bojoboju
i dokaže da je ona Paxtonov savršen par.
Što? Mislili ste da će se zrelo ponijeti?
Opa. Jesam li fantastična u ovome?
Lako mi ostaju modrice.
-Na koljena. -Što?
Htjela si me pobijediti?
Možda nisam slatka ni gipka kao ti
i kosa mi nije sjajna kao tvoja.
Ali odlučna sam i hrabra
poput plemenita žohara.
Ne znam što se događa, no možeš li me pogoditi da odem na sok?
Pogodit ću te kad budem spremna da…
To! Plavi tim pobjeđuje. Idemo!
To!
Aneesa. Moraš razgovarati sa mnom.
Znam da sam zabrljao i da sam bio kreten. Stvarno mi je žao.
Mislim da ovo ne funkcionira.
Što? Ne. Zašto?
Mislim da me ne poštuješ.
Zbog tebe se osjećam glupo,
a nisam glupa.
Zaslužujem nekoga tko će biti sretan zbog mene ovakve.
I tko ne želi da sam netko drugi.
Sranje. Zašto si u svakoj sobi u koju uđem?
Ne znam odgovor. Ali mogu otići.
Čekaj. Jesi li dobro?
Ben i ja smo prekinuli.
Jako mi je žao, Aneesa.
Tako je najbolje. Nije on za mene.
Tebi je kviz pogriješio.
Ne. Ne, lagala sam o Benu.
Dobila sam nekog prvašića.
Čuj, sigurna sam da ćeš uskoro naći drugog sjajnog tipa.
Ili sjajnu curu ako poljubac sa mnom nije bio slučajnost.
Sigurna sam da postoji prava osoba za mene.
Iako je razgovor uključivao zbunjujuće signale,
Fabioli je bilo drago. Bio je to početak.
U međuvremenu sam ovdje ako želiš razgovarati.
Hvala, Fabiola.
Dobra si prijateljica.
Pazi, stari.
TVOJ SAVRŠENI PAR
-Bravo, Haley. -Ne vjerujem da si pucao.
Vidio si Haley i mene i upucao mene, svoju curu.
U mom je timu.
Nismo li mi tim?
-Što ti je? -Znam da si lagao.
Dobio si Haley na kvizu i lagao si mi. Zašto?
Mislio sam da ćeš loše podnijeti što sam dobio nju.
Zašto to misliš?!
Pa, zbog tvog ponašanja sad.
I jako si čudna otkako smo Haley i ja opet prijatelji,
iako si me ti natjerala da se ispričam.
Oprosti, ali tako je lijepa i dobra s oružjem,
mogla bi biti Lara Croft za Noć vještica. Kako da se nosim s tim?
Nikako.
Samo smo prijatelji. S tobom sam.
Znam,
ali ne razumijem zašto.
Što zašto?
Zašto sam s tobom? Jer mi se sviđaš.
Da, ali zašto? Nitko drugi ne misli da idemo skupa.
Ne, ti ne misliš da idemo skupa.
Jer kad hodamo hodnicima, znam što svi misle.
„Zašto je s njom? Predobar je za nju.”
Koga briga što drugi misle?
Mislim da si dovoljno dobra za mene. Ali ne mogu te uvjeravati u to.
Što to znači?
Čuj, Devi, jako mi se sviđaš, ali…
mislim da ne možemo imati pravi odnos dok se ne svidiš samoj sebi.
Žao mi je.
Eleanor!
I ti si došla na bojoboj?
Ne bih mislio da te to zanima.
Ne zanima. Moram razgovarati s tobom.
Sreća što sam i ja ovdje.
Odmah ću prijeći na stvar. Moram ti nešto priznati.
Iskoristila sam te da upadnem u reklamu.
Htjela sam prekinuti, a onda si mi rekao o tome
i svojim sam te izvanrednim glumačkim vještinama izmanipulirala.
Ali neću snimiti reklamu i nikad me više nećeš vidjeti.
Imamo ista predavanja.
Dobro, da. Vidjet ćemo se ondje.
Ali mogu nositi veo ako će pomoći.
Znao sam da ćeš me ostaviti.
Nisam sjajan dečko.
Mnogi su mi savjetnici rekli da sam klinički nezreo.
-Ja sam zapravo manipulirao tobom. -Što?
Njihao sam ujom Joeom pred tobom kao mrkvom pred osobom koja voli mrkve.
Znao sam da ćeš zbog holivudskih veza ostati.
Čekaj, prevarili smo jedno drugo da dobijemo što smo htjeli?
O, Bože! Mi smo kao pravi slavni par.
Zbilja mi se sviđaš, Eleanor.
Znam da se možda čini da me stalno okružuju pice,
ali zapravo si mi prva cura i malo sam nesiguran zbog toga.
Devi. Znaš što?
Imala sam žensko druženje.
Pogledaj moju frizuru. Izgledam kao voditeljica vijesti.
Da. Sjajno, mama.
Je li sve u redu?
Da. Nisam dobro prošla na testu koji sam ti spominjala.
Devi.
Što se zapravo dogodilo?
Je li ovo zbog dečka?
Iako ti ne dam da izlaziš, brinem se ako ti je slomljeno srce.
Da. Riječ je o dečku.
Zaista mi se sviđao.
Dođi.
Prijevod titlova: Željko Radić